b"\n_START_ARTICLE_\nConrad Colomer i Rog\xc3\xa9s\n_START_SECTION_\nBiografia\n_START_PARAGRAPH_\nPer a ingressar a l'ex\xc3\xa8rcit, estudi\xc3\xa0 a l'Escola d'Enginyers Militars de Guadalajara, per\xc3\xb2 el 1866 deix\xc3\xa0 la carrera militar per a dedicar-se al teatre, com a dramaturg i com a actor c\xc3\xb2mic. Autor de gran nombre d'obres teatrals en catal\xc3\xa0 -encara que tamb\xc3\xa9 amb producci\xc3\xb3 en castell\xc3\xa0-, se'l considera un dels impulsors de la Renaixen\xc3\xa7a catalana. En les seves obres s'hi reflecteixen els sectors m\xc3\xa9s humils de la societat catalana de la seva \xc3\xa8poca. Dirig\xc3\xad el teatre T\xc3\xadvoli de Barcelona._NEWLINE_Adapt\xc3\xa0 al catal\xc3\xa0 operetes franceses i escrigu\xc3\xa9 llibrets per a sarsueles. El somni de la Ignoc\xc3\xa8ncia (1895), amb m\xc3\xbasica d'Urb\xc3\xa0 Fando, va ser un gran \xc3\xa8xit amb m\xc3\xa9s de tres mil representacions en vint-i-cinc anys."